गंजबासौदा| बरेठ रोड पर नाला सफाई कार्य के दौरान मार्ग किनारे अतिक्रमण कर रखी गुमठियों को हटाकर मार्ग के बीचो बीच रख दिया गया। इसके चलते मार्ग पर करीब दो घंटे तक जाम की स्थिति बनी रही। चालकों का कहना है कि विद्युत कंपनी कार्यालय के समीप दर्जनों की संख्या में अतिक्रमण कर गुमठियां रखी है। नपा द्वारा अतिक्रमण हटाए जाने की कार्रवाई के दौरान अतिक्रमणकर्ता दुकानें नहीं हटाते लेकिन नाला सफाई के दौरान दुकानदारों ने स्वयं अपनी- अपनी गुमठी नाले से हटाकर मार्ग के बीचो बीच रख दी। इससे एक तरफ से आवाजाही बंद हो गई। सुबह से शाम तक कई बार जाम लगा। सफाई कार्य होने के बाद दोबारा से गुमठियां रख ली गई।